SKUODO RAJONO SAVIVALDYBĖS TARYBA

SPRENDIMO PROJEKTO AIŠKINAMASIS RAŠTAS

Spausdinti \_\_\_\_\_ vnt.

Dauginti \_\_\_\_\_vnt.

Tarybos nariai balsavo:

Už \_\_\_\_\_\_\_\_\_\_\_\_\_ .

Prieš \_\_\_\_\_\_\_\_\_\_\_ .

Susilaikė \_\_\_\_\_\_\_\_ .

|  |  |
| --- | --- |
| 2018 m. lapkričio 27 d. | Nr. T10-227/T9- |

Skuodas

Sprendimo projekto pavadinimas **DĖL SKUODO RAJONO SAVIVALDYBĖS 2018 METŲ BIUDŽETO PATIKSLINIMO**

Pranešėja Nijolė Mackevičienė

1. Rengiamo projekto rengimo tikslas, esama padėtis šiuo klausimu, galimos neigiamos pasekmės priėmus sprendimą ir kokių priemonių reikėtų imtis, kad jų būtų išvengta:

Tikslinamos Skuodo rajono savivaldybės 2018 metų biudžeto pajamos. Lietuvos Respublikos socialinės apsaugos ir darbo ministro įsakymu papildomai skirta 7 400 Eur socialinėms paslaugoms (socialinių darbuotojų, teikiančių socialinę priežiūrą šeimoms, darbo užmokesčiui padidinti), bei 3 000 Eur sumažinta speciali tikslinė dotacija socialinėms išmokoms ir kompensacijoms skaičiuoti ir mokėti (laidojimo pašalpai). Švietimo ir mokslo ministerija papildomai skyrė 5 800 Eur mokytojų, dirbančių pagal neformaliojo vaikų švietimo (išskyrus ikimokyklinio ir priešmokyklinio ugdymo) programas savivaldybių mokyklose, kurios yra priskirtos Lietuvos Respublikos švietimo įstatymo 41 straipsnio 13 dalies 2 punkte nurodytoms mokyklų grupėms ir kurių teisinė forma yra biudžetinė įstaiga, darbo apmokėjimui 2018 metais. Šios lėšos skiriamos Skuodo meno mokyklai. Pagal Skuodo rajono savivaldybės administracijos informaciją, didinamos pajamos – dotacija savivaldybėms iš Europos Sąjungos, kitos tarptautinės finansinės paramos ir bendrojo finansavimo lėšų turtui įsigyti, iš jų: 6 191 Eur projektui „Skuodo miesto Šatrijos, Vaižganto, Birutės gatvių rekonstravimas“ įgyvendinti ir 141 550 Eur projektui „Infrastruktūros plėtra Ylakių miestelyje ir Stripinių kaime“ įgyvendinti. Skuodo vaikų lopšelis-darželis ir Mosėdžio vaikų lopšelis-darželis planuoja surinkti daugiau lėšų iš tėvų įnašų. Skuodo vaikų lopšelis-darželis planuoja surinkti 12 000 Eur daugiau ir juos panaudoti mitybos išlaidoms (7 000 Eur), žaliuzėms įsigyti (1 800 Eur) ir virtuvės įrangai atnaujinti (3 200 Eur). Mosėdžio vaikų lopšelis-darželis planuoja papildomai surinkti 3 000 Eur ir juos panaudoti mitybos išlaidoms apmokėti. Iš viso pajamų ir asignavimų planas didinamas 166 750 Eur.

Taip pat tikslinami asignavimai atsižvelgiant į asignavimų valdytojų prašymus:

1. **Sveikatos apsaugos ir socialinių reikalų komiteto siūlymu Administracijos direktoriaus rezervas mažinamas** ~~7935~~ **7435 Eur, kurie skiriami:**

1.1. Skuodo seniūnijai ~~5935~~ **5435**  Eur, iš jų 2 335 Eur raštvedžio išeitinei kompensacijai išmokėti, 1 500 Eur automobiliui remontuoti, 1 600 Eur socialiniam būstui Mažųjų Rūšupių kaime remontuoti. ~~500 Eur sodininkų bendrijos „Statybininkas“ vandentiekiui sutvarkyti.~~

1.2. Skuodo rajono savivaldybės R. Granausko viešajai bibliotekai skiriama 2 000 Eur mikroautobusui įsigyti (13 000 Eur biblioteka naudos iš savo 2018 metų asignavimų).

2. Skuodo rajono savivaldybės administracija ir seniūnijos perskirsto savo turimus asignavimus darbo užmokesčiui už gruodžio mėnesį išmokėti ir kitoms išlaidoms padengti.

3. Skuodo Bartuvos progimnazija persikelia lėšas žaidimų aikštelei patikrinti, elektrai tvarkyti, gesintuvams patikrinti, pianinui derinti, kėdėms, spintoms muzikos instrumentui įsigyti.

4. Skuodo rajono kūno kultūros ir sporto centras persikelia lėšas švieslentei įsigyti.

Paskirstomas mokinio krepšelio lėšų rezervas ir mokymo lėšos.

2. Sprendimo projektas suderintas, specialistų vertinimai ir išvados. Ekonominiai skaičiavimai:

|  |  |  |  |  |
| --- | --- | --- | --- | --- |
| Eil. Nr. | Darbuotojo pareigos | Vardas, pavardė | Data | Pastabos |
| 1. | Teisės, personalo ir dokumentų valdymo skyriaus vedėja | Lijana Beinoraitė | 2018-11-27 |  |
| 2. | Teisės, personalo ir dokumentų valdymo skyriaus vyriausioji specialistė (kalbos tvarkymui) | Živilė Sendrauskienė | 2018-11-27 |  |
|  | | Priimtą sprendimą išsiųsti 2 vnt. (pažymėti kam reikia daugiau):  1. Vyriausybės atstovo tarnybai Klaipėdos apskrityje el. paštu.  2. Finansų skyriui | | |

Projekto autorė

|  |  |
| --- | --- |
| Finansų skyriaus vedėja | Nijolė Mackevičienė |

SUDERINTA  
Administracijos direktorius

Kazys Viršilas

2018-11-27